钦定古今图书集成/明伦汇编/氏族典/第350卷 > 《廖用贤尚友录》 > 邹守益
## 钦定古今图书集成/明伦汇编/氏族典/第350卷 > 《廖用贤尚友录》 > 邹守益

按《明外史邹守益传》：“守益，字谦之，安福人。父贤，福建
佥事。守益举正德六年会试第一，出王守仁门。以廷
对第三，授翰林院编修。嘉靖三年，帝欲去兴献帝本
生之称，守益疏谏被责。逾月，复上疏。帝大怒，谪广德
州判官，稍迁南京礼部郎中。考满入都，即引疾归。久
之，以荐起南京吏部郎中，召为司经局洗马，迁太常”
少卿，出掌南京翰林院，寻改南京祭酒。九庙灾，守益
陈上下交修之道。帝怒，落职归。里居日事讲学，四方
从游者踵至，学者称“东廓先生。”家居二十馀年卒。隆
庆初，谥“文庄。”